ᱜᱩᱣᱟ

ᱜᱩᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ ᱢᱤᱫᱴᱟᱹᱝ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱥᱚᱦᱚᱨ ᱨᱮ ᱢᱤᱫᱴᱟᱹᱝ ᱠᱷᱟᱫᱟᱱ ᱱᱚᱜᱽᱨᱤ ᱢᱮᱱᱟᱜᱼᱟ ᱟᱨ ᱪᱷᱚᱴᱟᱱᱟᱜᱽᱯᱩᱨ ᱩᱥᱩᱞ ᱫᱤᱯ ᱨᱮ ᱢᱮᱱᱟᱜᱼᱟ ᱾ ᱠᱷᱟᱫᱟᱱ ᱫᱚ ᱥᱤᱧᱚᱛᱤᱭᱟᱹ ᱤᱥᱯᱟᱴ ᱚᱛᱷᱚᱨᱤᱴᱤ ᱞᱤᱢᱤᱴᱮᱰ ᱤᱫᱤ ᱛᱮ ᱫᱤᱥᱩᱣᱟᱹ ᱢᱮᱱᱟᱜᱼᱟ ᱟᱨ ᱵᱟᱨᱱᱯᱩᱨ ᱨᱮ IISCO ᱠᱷᱚᱱ ᱡᱚᱲᱟᱣ ᱢᱮᱱᱟᱜᱼᱟ ᱾

ᱢᱤᱫ ᱦᱩᱰᱤᱧ ᱟᱧ ᱚᱛᱱᱚᱜ ᱴᱚᱴᱷᱟ ᱨᱮᱱᱟᱜ ᱜᱩᱣᱟ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱨᱟᱡᱽᱟᱹᱨᱤ ᱨᱮ ᱢᱤᱫᱴᱟᱹᱝ ᱢᱩᱬ ᱴᱷᱟᱶ ᱫᱚᱦᱚ ᱟᱠᱟᱱᱟ ᱾ ᱟᱹᱰᱤ ᱜᱟᱱ ᱯᱨᱟᱤᱵᱷᱮᱴ ᱠᱚᱢᱯᱟᱹᱱᱤ, ᱡᱮᱼᱞᱮᱠᱟ  ᱡᱤᱱᱫᱟᱞ ᱥᱴᱤᱞ, ᱟᱫᱷᱩᱱᱤᱠ, ᱨᱩᱝᱜᱴᱟ, ᱟᱥᱤᱨᱣᱟᱫᱽ ᱩᱫᱭᱟᱱ ᱮᱢᱟᱱ ᱱᱚᱶᱟ ᱴᱚᱴᱷᱟ ᱠᱷᱚᱱ ᱰᱮᱦᱮᱨ ᱞᱟᱵᱷ ᱟᱨᱡᱷᱟᱣ ᱮᱫᱟ ᱠᱚ ᱾ ᱱᱚᱣᱟ ᱥᱚᱦᱚᱨ ᱨᱤᱱ ᱦᱚᱲ ᱠᱚ ᱞᱟᱹᱜᱤᱫ ᱥᱮᱪᱮᱫ, ᱥᱣᱟᱥᱛᱷᱭᱟ ᱟᱨ ᱮᱢᱟᱱ ᱞᱟᱹᱠᱛᱤ ᱨᱮ ᱥᱮᱪᱮᱫ ᱢᱟᱰᱣᱟ ᱞᱟᱹᱜᱤᱫ ᱛᱮ ᱢᱚᱱᱮ ᱵᱟᱱᱩᱜᱼᱟ ᱾ ᱟᱪᱮᱛᱤᱭᱟᱹ ᱟᱜ ᱱᱟᱯᱟᱭ ᱩᱛᱷᱱᱟᱹᱣ ᱞᱟᱹᱜᱤᱫ ᱰᱤᱮᱵᱷᱤ ᱥᱟᱶᱛᱟ ᱞᱟᱹᱜᱤᱫ ᱤᱫᱤ ᱛᱮ ᱰᱤᱮᱵᱷᱤ ᱥᱤᱱᱭᱟᱨ ᱥᱤᱠᱚᱱᱫᱟᱨᱤ ᱯᱟᱵᱽᱞᱤᱠ ᱟᱥᱲᱟ ᱧᱩᱛᱩᱢᱟᱜ ᱢᱤᱫᱴᱟᱹᱝ ᱱᱟᱯᱟᱭ ᱟᱥᱲᱟ ᱪᱟᱞᱟᱜ ᱠᱟᱱᱟ ᱾

ᱦᱚᱲ ᱮᱞ
᱒᱐᱐᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱩᱣᱟ ᱨᱤᱱ ᱦᱚᱲ ᱮᱞ ᱑᱐,᱘᱙᱑ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱦᱚᱲ ᱮᱞ ᱕᱒% ᱟᱨ ᱛᱤᱨᱞᱟᱹ ᱠᱚᱣᱟᱜ ᱔᱘% ᱢᱮᱱᱟᱜᱼᱟ ᱾ ᱜᱩᱣᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱖᱓% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱕᱙.᱕% ᱠᱷᱚᱱ ᱰᱮᱦᱮᱨ ᱜᱮᱭᱟ: ᱠᱚᱲᱟ ᱟᱜ ᱥᱮᱪᱮᱫ ᱗᱔% ᱢᱮᱱᱟᱜᱼᱟ, ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱕᱐% ᱢᱮᱱᱟᱜᱼᱟ ᱾ ᱜᱩᱣᱟ ᱨᱮ, ᱑᱔% ᱦᱚᱲ ᱮᱞ ᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾

ᱢᱩᱲ ᱟᱹᱫᱤᱹᱵᱟᱥᱤ ᱛᱟᱦᱮᱸᱱ ᱦᱚᱲ ᱠᱚᱣᱟᱜ ᱦᱚ ᱡᱟᱹᱛᱤ ᱞᱮᱠᱟᱛᱮ ᱠᱚ ᱵᱟᱰᱟᱭᱚᱜᱼᱟ, ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱞᱚᱠᱟᱞ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱜᱩᱴ ᱩᱰᱤᱭᱟ ᱢᱮᱱᱟᱜᱼᱟ ᱾

ᱚᱛᱱᱚᱜ
ᱜᱩᱣᱟ ᱨᱮ ᱫᱟᱦ ᱨᱮᱱᱟᱜ ᱵᱮᱵᱚᱥᱛᱟ ᱠᱚᱸᱧᱮ ᱠᱟᱲᱚ ᱜᱟᱰᱟ ᱢᱮᱱᱟᱜᱼᱟ ᱾

ᱟᱹᱨᱤ ᱪᱟᱹᱞᱤ
ᱜᱩᱣᱟ ᱨᱮᱱᱟᱜ ᱢᱩᱬ ᱯᱟᱨᱟᱵ ᱨᱮ ᱫᱩᱨᱜᱟ ᱯᱩᱡᱟ, ᱢᱚᱠᱚᱨ ᱥᱟᱸᱠᱨᱟᱸᱛᱤ, ᱣᱤᱥᱣᱟᱠᱟᱨᱢᱟ ᱯᱩᱡᱟ, ᱜᱚᱱᱮᱥ ᱪᱟᱛᱩᱨᱛᱷᱤ, ᱨᱟᱢ ᱱᱟᱵᱷᱟᱢᱤ, ᱠᱨᱤᱥᱱᱟ ᱡᱟᱭᱟᱱᱛᱤ, ᱵᱟᱥᱟᱱᱛᱤ ᱯᱩᱡᱟ, ᱪᱟᱴ, ᱢᱟᱜᱮ ᱯᱩᱨᱵᱟ, ᱤᱫᱽ ᱟᱨ ᱠᱷᱟᱱ ᱥᱮᱠᱩᱨᱤᱴᱤ ᱦᱟᱯᱛᱟ ᱦᱚᱸ ᱢᱮᱱᱟᱜᱼᱟ ᱾

ᱦᱚᱨ ᱰᱟᱦᱟᱨ
ᱜᱩᱣᱟ, ᱥᱟᱨᱟᱱᱰᱟ ᱵᱤᱨ ᱨᱮᱱᱟᱜ ᱛᱟᱞᱟᱢᱟᱞᱟ ᱨᱮ ᱢᱤᱫ ᱢᱚᱡᱽ ᱴᱷᱟᱶ ᱠᱟᱱᱟ ᱾ ᱪᱟᱸᱭᱵᱟᱥᱟ, ᱪᱚᱠᱨᱚᱫᱷᱚᱨᱯᱩᱨ, ᱴᱟᱴᱟᱱᱚᱜᱚᱨ (ᱡᱟᱢᱥᱮᱫᱽᱯᱩᱨ), ᱨᱟᱩᱨᱠᱮᱞᱟ, ᱠᱚᱴᱚᱠ, ᱵᱷᱩᱵᱽᱱᱮᱥᱚᱨ, ᱨᱮᱱᱟᱜ ᱢᱩᱬ ᱴᱷᱟᱶ ᱠᱷᱚᱱ ᱨᱮᱞ ᱟᱨ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱱᱟᱯᱟᱭ  ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱴᱟᱴᱟ ᱜᱩᱣᱟ ᱯᱟᱥᱮᱱᱡᱚᱨ ᱾ ᱡᱟᱢᱫᱟ (ᱜᱩᱣᱟ ᱠᱷᱚᱱ ᱑᱐ ᱠᱤᱞᱚᱢᱤᱴᱚᱨ) ᱠᱷᱚᱱ ᱠᱚᱞᱠᱟᱛᱟ ᱫᱷᱟᱹᱨᱤᱡ ᱢᱤᱫ ᱴᱨᱮᱱ ᱢᱮᱱᱟᱜᱼᱟ - ᱡᱟᱱ ᱥᱟᱛᱟᱵᱫᱤ ᱮᱠᱥᱯᱨᱮᱥ, ᱟᱫᱚ ᱜᱩᱣᱟ ᱫᱚ ᱥᱩᱨ ᱢᱮᱴᱨᱚ ᱛᱮ ᱡᱚᱲᱟᱜ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛ ᱨᱮ ᱠᱷᱟᱫᱟᱱ ᱜᱩᱴ ᱠᱚ
ᱛᱷᱚᱠ:ᱯᱟᱪᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ